CELEX: 62020TN0465
Language: fi
Date: 2020-07-22 00:00:00
Title: Asia T-465/20: Kanne 22.7.2020 – Ryanair v komissio

31.8.2020   
            
            
               FI
            
            
               Euroopan unionin virallinen lehti
            
            
               C 287/46
            
         
      Kanne 22.7.2020 – Ryanair v komissio
      (Asia T-465/20)
      (2020/C 287/68)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.57369 (2020/N) COVID-19 – Portugal – Aid to TAP 10.6.2020 tehdyn Euroopan komission päätöksen (EU) (1) ja
               
            
                  —
               
               
                  velvoittamaan Euroopan komission korvaamaan oikeudenkäyntikulut.
                  Kantaja pyytää myös, että sen nostama kanne käsitellään Euroopan unionin tuomioistuimen perussäännön 23 a artiklan mukaisessa nopeutetussa menettelyssä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäisen kanneperusteen mukaan riidanalaisessa päätöksessä ei vahvisteta, että valtiontuki kuuluu pelastamisesta ja rakenneuudistuksesta annettujen suuntaviivojen (P &R suuntaviivat) (2) aineelliseen soveltamisalaan.
               
            
                  2.
               
               
                  Toisen kanneperusteen mukaan komissio sovelsi virheellisesti SEUT 107 artiklan 3 kohdan c alakohtaa.
               
            
                  3.
               
               
                  Kolmannen kanneperusteen mukaan päätöksellä loukataan syrjintäkiellon, palvelujen tarjoamisen vapauden ja sijoittautumisvapauden periaatetta.
               
            
                  4.
               
               
                  Neljännen kanneperusteen mukaan komissio laiminlöi muodollisen tutkintamenettelyn aloittamisen.
               
            
                  5.
               
               
                  Viidennen kanneperusteen mukaan komissio ei päätöksessään noudattanut sille kuuluvaa perusteluvelvollisuutta
               
            
         (1)  Valtiontuesta SA.57369 (2020/N) COVID-19 – Portugal – Aid to TAP 10.6.2020 tehty Euroopan komission päätös (EU) (EUVL 2020, C 228, s. 1)
      
         (2)  Suuntaviivat valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen (EUVL 2014, C 249, s. 1)